|  |  |
| --- | --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU | |
| Naziv nacrta zakona, drugog propisa ili akta | Prijedlog Strategije razvoja zelene infrastrukture Grada Šibenika 2020. - 2030. godine |
| Naziv tijela nadležnog za izradu nacrta | Grad Šibenik, Upravni odjel za prostorno planiranje i zaštitu okoliša |
| Razdoblje savjetovanja (početak i završetak) | 22.02.2024. - 25.03.2024. |
| Obrazloženje razloga i ciljeva koji se žele postići donošenjem akta odnosno drugog dokumenta | Predmet Javnog poziva je Izrada Strategije razvoja zelene infrastrukture Grada Šibenika 2020. – 2030. godine.  Grad poziva sve zainteresirane građane da se izjasne u vezi Prijedloga Strategije razvoja Grada Šibenika 2020. – 2030. te da iznesu svoja mišljenja, prijedloge, primjedbe i slično s ciljem unaprijeđenja sustava zelenih površina te planiranja novih zelenih površina Grada Šibenika.  Cilj izrade Strategije razvoja zelene infrastrukture Grada Šibenika je unaprijediti sustav otvorenih/zelenih površina Grada kroz unapređenje postojećih, i planiranje novih otvorenih/zelenih površina te njihovo umrežavanje i razvijanje različitih funkcija. |
| Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta | Leana Brajković – građanin pojedinac |
| Primjedbe, komentari i prijedlozi na pojedine odredbe javnog poziva | Prijedlog: Leana Brajković imala je prijedlog:   |  | | --- | | Dodati u Ciljeve planirane zelene infrastrukture u tablici pod SC 2. – Povećanje kvalitete života građana, C 2.1. – obnova postojećih i razvoj novih otvorenih javnih zelenih površina pod mjere – „*Uvesti zabranu sječe postojećeg zelenila na zahtjev pojedinaca na javnim površinama“* gradskih četvrti/mjesnih odbora uključujući i štekate osim u slučajevima kada je u pitanju sigurnost građana. |   Odgovor: Usvaja se.  Primjedba: Leana Brajković je imala primjedbu:   |  | | --- | | Pojedini građani zahtijevaju sječu stabala na javnim površinama iz bizarnih razloga jer im, primjerice, stablo zaklanja pogled te na njihov zahtjev gradsko komunalno poduzeće to i odradi u suradnji s gradskim četvrtima/mjesnim odborima. Slične situacije se događaju i zbog razvoja turizma gdje se dugogodišnja stabla uništavaju zbog postavljanja štekata ili parkinga. Interes pojedinca nikako ne bi smio biti iznad interesa zajednice budući da se većina stabala nalazi na javnim površinama te bi prijedlog poboljšanja za obnovu postojećih otvorenih javnih zelenih površina bio dodati pod smjernice da „*O eventualnom uklanjanju zelenila moraju odlučivati kvalificirani stručnjaci ukoliko za to postoji doista opravdan razlog“* poput opasnosti za prolaznike ili suhoće stabla, napada nametnika i sl. U zadnjih nekoliko godina ti su slučajevi sve češći te se na taj način gubi podosta zelenila koje pruža hlad u ljetnim mjesecima. Važno je očuvati postojeća stabla jer novima treba vremena dok narastu. |   Odgovor: Usvaja se. |

Za vrijeme trajanja savjetovanja s zainteresiranom javnošću o Prijedlogu Strategije razvoja zelene infrastrukture Grada Šibenika 2020. - 2030. godine pristigao je jedan prijedlog i jedna primjedba (Leana Brajković).

Sukladno odredbama članka 11. stavka 4. Zakona o pravu na pristup informacijama (NN 25/13, 85/15, 69/22), Grad Šibenik izradio je ovo izvješće o savjetovanju s javnošću i objavit će ga na svojoj internetskoj stranici.

KLASA: 351-01/21-01/30

URBROJ: 2182/01-04-24-35

Šibenik, 11. travnja 2024. godine GRAD ŠIBENIK PROČELNICA Madlena Roša Dulibić, dipl.ing.arh.